Á vorönn 2020 verður kenndur áfangi á þriðja þrepi sem nefnist Orka . Áfanginn er einnig kenndur í fjölbrautaskólanum í Numedal og menntaskólanum í Teplice í Tékklandi . Í áfanganum ferðast þrettán nemendur og tveir kennarar frá MK og sextán nemendur og þrír kennarar frá fjölbrautaskólanum í Numedal til Menntaskólans í Teplice og við fáum sextán nemendur og þrjá frá Teplice í heimsókn til okkar í MK . Lögð verður áhersla á að nemendur frá MK kynni nemendum frá Tékklandi og Noregi um landið Ísland , þjóðina , menningu og auðlindir hennar og að þeir fái svipaða kynningu frá nemendum í Tékklandi og Noregi . Nemendur greiða enga kostnað af ferðalögum því áfanginn er styrktur af Iceland , Lichterstein and Norway grants og DZS ( DZ Education ) . Farið verður í heimsókn á markverða staði í báðum heimsóknunum en jafnframt lögð áhersla á að nemendur heimsæki orkuver ( brúnkola - , jarðhita - , kjarnorku - , rafmagns - og vindorkuverum ) og kynnist starfsemi þeirra . Nemendur þjálfast í að nota ensku við ýmsar aðstæður og er enska samskiptamál nemendanna sín á milli . Þeir vinna verkefni um orku og orkuvinnslu í heimsóknum sínum og leggja mat á umhverfisáhrif og sjálfbærni orkuvinnslunnar . Þannig öðlast nemendur færni í að vinna með stærðfræði og eðlisfræði við raunhæfar aðstæður . Þeir nota tölvuforrit og upplýsingar af netinu við úrlausn verkefna . Nemendur bera saman orkuvinnslu í Tékklandi , Noregi og á Íslandi og draga ályktanir af niðurstöðunum . Áfanginn er þriggja eininga áfangi .